
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 834 


2 Ιουλίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Οργανισμού Σχολής Στρατολογικού.... 1 

Καθορισμός αποζημίωσης των πληγέντων από τις 
πλημμύρες στις 24 Νοεμβρίου 1997 σε περιοχές 

του Νομού Αργολίδας. 2 

Διοίκηση, Οργάνωση και Λειτουργία του Ινστιτούτου 
Παιδείας Ομογενών και Διαπολιτισμικής Εκπαίδευ¬ 
σης (I.Π.Ο.Δ.Ε.). 3 

Ανασυγκρότηση του Δ.Σ. του.Ινστιτούτου Παιδείας 
Ομογενών και Διαπολιτισμικής Εκπαίδευσης 
(Ι.Π.Ο.Δ.Ε.). 4 


ΑΠΟΦΑΣΕΙ Σ 

Αριθ.: Φ071/9/358881/Σ.912 (1) 

Τροποποίηση Οργανισμού Σχολής Στρατολογικού 

Ο ΑΡΧΗΓΟΣ ΓΕΝΙΚΟΥ ΕΠΙΤΕΛΕΙΟΥ ΕΘΝΙΚΗΣ ΑΜΥΝΑΣ 
Έχοντας υπόψη: 

α. Τα άρθρα 11 και 13 του Ν.2292/95 "Οργάνωση και Λει¬ 
τουργία Υπουργείου Εθνικής Άμυνας, διοίκηση και έλεγ¬ 
χος των Ενόπλων Δυνάμεων κ.λ.π." (ΦΕΚ 35/15.2.95 τ. Α'). 

β. Τη Φ.010/9/132055/Σ. 1615/10 Οκτ 91/ΥΕΘΑ/ΓΕΕ- 
ΘΑ/ΔΑΔ/Α Απόφαση ΥΕΘΑ "Μεταβίβαση Αρμοδιοτήτων 
ΥΕΘΑ στους Αρχηγούς ΓΕΕΘΑ, ΓΕΣ, ΓΕΝ, ΓΕΑ, Δντή 
ΥΠΟΒΙ, ΔΔΝ" (ΦΕΚ863/21.10.91 τ. Β’). 

γ. Τη Φ.071/1/355/499/Σ.114/8 Ιαν 2001/ΥΕΘΑ/ΓΕΕ- 
ΘΑ/ΔΣΛ/ΤΜ. ΠΡΣ-ΟΡΓΑΝ. Απόφαση ΥΕΘΑ "Κύρωση Ορ¬ 
γανισμού Σχολής Στρατολογικού" (ΦΕΚ 32/18.1.2001 τ. 
Β’). 

δ. Το άρθρο 2 παρ. 2 του Ν. 301 /76 "Περίτης εις την Εφη¬ 
μερίδα της Κυβερνήσεως δημοσιευομένης ύλης κ.λ.π." 
(ΦΕΚ91/76τ. Α'). 

ε. Το άρθρο 29ΑτουΝ. 1558/85 (ΦΕΚΑ’ 137), το οποίο 
προστέθηκε με το άρθρο 27 του Ν. 2081/92 (ΦΕΚΑ’ 154) 
και τροποποιήθηκε με το άρθρο 1 του Ν.2469/97 (ΦΕΚΑ’ 
38) και το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 


Τροποποιούμε τον Οργανισμό της Σχολής Στρατολογι¬ 
κού (ΣΣΛ) σύμφωνα με το Παράρτημα "Α" της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2001 
Αρχηγός ΓΕΕΘΑ 

Στρατηγός ΠΑΡΑΓΙΟΥΔΑΚΗΣ ΜΑΝΟΥΣΟΣ 


ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 
ΠΑΡΑΡΤΗΜΑ «Α». ΣΤΗ ΔΙΕΥΘΥΝΣΗ ΣΤΡΑΤΟΛΟΓΙΚΟΥ 
Φ.071/9/358881/Σ.912 ΤΜΗΜΑ ΠΡΟΣΩΠΙΚΟΥ-ΟΡΓΑΝΩΣΗΣ 
ΓΡΑΦΕΙΟ ΟΡΓΑΝΩΣΗΣ 22.6.2001 

ΤΡΟΠΟΠΟΙΗΣΕΙΣ ΟΡΓΑΝΙΣΜΟΥ ΣΣΛ 

1. Στο άρθρο 2 προστίθεται παράγραφος 3 ως εξής: "3. 
Στη Σχολή μπορεί να ανατίθεται η σύνταξη μελετών για 
θέματα στράτευσης, ανθρώπινου δυναμικού και του 
Στρατολογικού Σώματος". 

2. Η παράγραφος 1 του άρθρου 3 τροποποιείται ως 
εξής:" 1. Η Σχολή Στρατολογικού είναι μονάδα διοικητικά 
ανεξάρτητη, με δικό της έμβλημα, ισότιμη με Συγκρότημα 
και υπάγεται απευθείας στη Διεύθυνση Στρατολογικού 
του Γενικού Επιτελείου Εθνικής Άμυνας (ΔΣΛ/ΓΕΕΘΑ). Η 
έδρα της Σχολής είναι στην Αθήνα.". 

3. Στην παράγραφο 1 του άρθρου 4 προστίθεται νέα 
υποπαράγραφος γ ως εξής: " γ. Το Σχολείο Εφαρμογής 
Διοικητικών Στρατολογικού (ΣΕΔΣΛ) ". Οι λοιπές υποπα- 
ράγραφοι αναριθμούνται σε δ και ε αντίστοιχα. 

4. Στην παράγραφο 2 του άρθρου 4 επαναδιατυπώνεται 
το δεύτερο εδάφιο ως εξής: " Για το ΣΕΔΣΛ, ΤΕΑΣΛ και 
ΤΣΕ η πρόσκληση για φοίτηση γίνεται με διαταγή της 
ΔΣΛ/ΓΕΕΘΑ.". 

5. Στην παράγραφο 3 του άρθρου 4 προστίθεται νέα 
υποπαράγραφος β ως εξής:" β. Το Επιτελείο.". Οι λοιπές 
υποπαράγραφοι αναριθμούνται σε γ και δ αντίστοιχα. 

6. Στην παράγραφο 1 του άρθρου 5 προστίθενται υπο- 
παράγραφοι β και ε ως εξής:" β. Τον Υποδιοικητή " και" ε. 
Το Διευθυντή του Γ ραφείου Διοικητικής Μέριμνας (ΔΜ).". 
Οι ενδιάμεσες υποπαράγραφοι αναριθμούνται σε γ και δ 
αντίστοιχα. 

7. Η παράγραφος Ια του άρθρου 6 επαναδιατυπώνεται 
ως εξής:" α. Το Διευθυντή Σπουδών." και η παράγραφος 
2α του ίδιου άρθρου τροποποιείται ως εξής: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«α. Τους υπηρετούντες σ’ αυτή Αξιωματικούς (Σ), απο¬ 
φοίτους ΣΣΑΣ, πλην του Διοικητή, Υποδιοικητή και Διευ¬ 
θυντή Σπουδών». 

8. Στην παράγραφο 1 του άρθρου 7 προστίθεται νέα 
υποπαράγραφος γ ως εξής:" γ. Στο ΣΕΔΣΛ οι Αξιωματι¬ 
κοί, Ανθυπασπιστές και Οπλίτες Διοικητικοί Στρατολογι¬ 
κού. ". Οι λοιπές υποπαράγραφοι αναριθμούνται σε δ και 
ε αντίστοιχα. 

9. Στην παράγραφο 2 του άρθρου 7 προστίθεται νέα 
υποπαράγραφος γ ως εξής:" γ. ΣΕΔΣΛ 8 έως 14 εβδομά¬ 
δες. ". Οι λοιπές υποπαράγραφοι αναριθμούνται σε δ και 
ε αντίστοιχα. 

10. Η παράγραφος 5 του άρθρου 8 τροποποιείται ως 
εξής:" 5. Έχει πειθαρχική δικαιοδοσία επί όλου του προ¬ 
σωπικού (οργανικού και εκπαιδευομένου) της Σχολής, Δι- 
οικητού Συγκροτήματος για τους ανήκοντες στο Στρατό 
Ξηράς και τα Κοινά Σώματα, Πλοιάρχου Κυβερνήτου για 
τους ανήκοντες στο Πολεμικό Ναυτικό καιΔιοικητού Σμη¬ 
ναρχίας για τους ανήκοντες στην Πολεμική Αεροπορία". 

11. Μετά το άρθρο 8 προστίθεται άρθρο 8Α ως εξής: 

ΑΡΘΡΟ 8Α 
ΥΠΟΔΙΟΙΚΗΤΗΣ 

1. Υποδιοικητής της Σχολής τοποθετείται Αντισυνταγ- 
ματάρχης (Σ) απόφοιτος ΣΣΑΣ και κατά το δυνατόν Σχο¬ 
λής Πολέμου ή ΣΕΟΑ. 

2. Προϊσταταιτου Επιτελείου και της Διεύθυνσης Σπου¬ 
δών. Είναι ο άμεσος και κύριος βοηθός του Διοικητή για 
τα θέματα διοίκησης, διοικητικής μέριμνας και λειτουρ¬ 
γίας της Σχολής. 

3. Έχει τις ευθύνες και αρμοδιότητες Υποδιοικητού Συ¬ 
γκροτήματος όπως αυτές καθορίζονται στον Κανονισμό 
Εσωτερικής Υπηρεσίας του Στρατού Ξηράς (ΣΚ 20-2). 

4. Έχει πειθαρχική δικαιοδοσία επί του οργανικού προ¬ 
σωπικού της Σχολής, Διοικητού Μονάδας για τους ανή¬ 
κοντες στο Στρατό Ξηράς και το Στρατολογικό Σώμα, 
ανωτέρου Αξιωματικού Κυβερνήτου για τους ανήκοντες 
στο Πολεμικό Ναυτικό και Διοικητού Μοίρας Αυτοτελούς 
για τους ανήκοντες στην Πολεμική Αεροπορία. Επί των 
εκπαιδευομένων στελεχών του Στρατολογικού Σώματος 
και των σπουδαστών του ΤΕΑΣΛ έχει πειθαρχική δικαιο¬ 
δοσία Διοικητού Μονάδας. 

5. Στον Υποδιοικητή υπάγεται καιη Γ ραμματείατης Σχο¬ 
λής.". 

12. Μετά το άρθρο 10 προστίθεται άρθρο ΙΟΑωςεξής: 

ΑΡΘΡΟ 10Α 

ΔΙΕΥΘΥΝΤΗΣ ΓΡΑΦΕΙΟΥ ΔΙΟΙΚΗΤΙΚΗΣ ΜΕΡΙΜΝΑΣ (ΔΜ) 

1. Έχει τις ευθύνες και αρμοδιότητες Διευθυντή 4ου ΕΓ 
Συγκροτήματος, όπως αυτές καθορίζονται στον Κανονι¬ 
σμό Εσωτερικής Υπηρεσίας του Στρατού Ξηράς (ΣΚ 20- 
2 ). 

2. Ευθύνεται για την κανονική και έγκαιρη προμήθεια, 
παραγωγή των εκπαιδευτικών βοηθημάτων της Σχολής. 

3. Εξασφαλίζει τη διαμονή των εκπαιδευομένων σε ξε¬ 
νοδοχεία ή άλλα καταλύματα και τη σίτισή τους στις Λέ¬ 
σχες ή ΚΑΑΥτης Φρουράς Αθηνών. 

4. Μεριμνά για την εξασφάλιση των μεταφορικών μέσων 
για τις εκπαιδευτικές επισκέψεις των σπουδαστών. 

5. Συντάσσει τον προϋπολογισμό της Σχολής και μερι¬ 
μνά για την έγκαιρη υποβολή του στη ΔΣΛ/ΓΕΕΟΑ. Είναι 
υπεύθυνος για την υλοποίηση του εγκεκριμένου προϋπο¬ 
λογισμού. 


6. Χειρίζεται άλατα οικονομικά θέματα, σύμφωνα με τις 
ισχύουσες διατάξεις, καθώς και οτιδήποτε αφορά τη διοι¬ 
κητική μέριμνα της Σχολής και τη συντήρηση των εγκατα- 
στάσεώντης". 

13. Στο άρθρο 11 διαγράφεται από τοντίτλο του η εντός 
παρενθέσεως λέξη "Υποδιοικητής" και προστίθεται νέα 
παράγραφος 1 ως εξής: "1. Διευθυντής Σπουδώντης Σχο¬ 
λής τοποθετείται Αντισυνταγματάρχης (Σ) απόφοιτος 
Σχολής Πολέμου ή ΣΕΟΑ". Η παράγραφος 6 καταργείται 
και οι λοιπές αναριθμούνται σε 2 έως 6 αντίστοιχα. Στη 
νέα παράγραφο 2 διαγράφονται οι λέξεις" και λειτουρ¬ 
γίας". 

14. Στο άρθρο 13 καταργούνται οι παράγραφοι 2 έως 5 
και προστίθεται νέα παράγραφος 2 ως εξής:" 2. Συμμετέ¬ 
χει ως Γραμματέας στις συνεδριάσεις του Σπουδαστικού 
Συμβουλίου της Σχολής και ευθύνεται για την ορθή τήρη¬ 
ση των πρακτικών". 

15. Στον τίτλο του Κεφαλαίου Δ’ προστίθεται στο τέλος 
του η λέξη " ΕΚΠΑΙΔΕΥΟΜΕΝΟΙ". 

16. Μετά το άρθρο 15 προστίθεται άρθρο 15Α ως εξής: 

ΑΡΘΡΟ 15Α 

ΚΑΘΗΚΟΝΤΑ-ΥΠΟΧΡΕΩΣΕΙΣ ΕΚΠΑΙΔΕΥΟΜΕΝΩΝ 

1. Βασική υποχρέωση των εκπαιδευομένων είναι η με¬ 
λέτη και η ενεργός συμμετοχή τους κατά τη διδασκαλία, 
ώστε να ανταποκριθούν στις απαιτήσεις της εκπαίδευ¬ 
σης. 

2. Ο ανώτερος ή αρχαιότερος των εκπαιδευομένων 
στρατιωτικών, κατά Σχολείο ή Τμήμα, ορίζεται ως αρχη¬ 
γός της (εκπαιδευτικής) σειράς. 

3. Ο αρχηγός: 

α. Αποτελεί το σύνδεσμο μεταξύ των εκπαιδευομένων 
και της Διοίκησης της Σχολής. 

β. Παρακολουθεί και ελέγχει τη στάση των εκπαιδευο- 
μένων, όταν απουσιάζουν Εκπαιδευτές, παρέχοντας σ’ 
αυτούςτις αναγκαίες προφορικές οδηγίες και συστάσεις. 

γ. Αναφέρει αιτήσεις ή προτάσεις που αναφέρονται στο 
σύνολο των εκπαιδευομένων και δεν καλύπτονται από τις 
υφιστάμενες οδηγίες. 

δ. Ανακοινώνει στους εκπαιδευόμενους οδηγίες και δια¬ 
ταγές της Σχολής καθώς και των επιτελικών γραφείων. 

ε. Συντάσσει και υποβάλλει το ημερήσιο δελτίο. 

στ. Παρέχει βοήθεια στους Εκπαιδευτές για ζητήματα 
οργάνωσης και διεξαγωγής της εκπαίδευσης στην αίθου¬ 
σα. 

ζ. Παρίσταται ως αντιπρόσωπος των εκπαιδευομένων 
σε διάφορες εθιμοτυπικές εκδηλώσεις. 

4. Ένας εκ των εκπαιδευομένων, πλην του αρχηγού, 
ορίζεται εκ περιτροπής ως επιμελητής της αίθουσας φρο¬ 
ντίζοντας για την ευταξία εντός αυτής". 

17. Η παράγραφος 1 β του άρθρου 20 επαναδιατυπώνε- 
ται ως εξής: "β. Αποφοιτήριο που υπογράφεται από τον 
Διευθυντή ΔΣΛ/ΓΕΕΟΑ και τον Διοικητή της Σχολής, για 
τους ευδοκίμως αποφοιτούντες από το ΣΕΔΣΛ, ΤΕΑΣΛ 
και ΤΣΕ". 

18. Το οργανόγραμμα της ΣΣΛ (Παράρτημα "Α" του Ορ¬ 
γανισμού της) αντικαθίσταται με το περιλαμβανόμενο 
στην Προσθήκη 1 του παρόντος. Στο Παράρτημα "Δ" του 
άρθρου 23 προστίθεται και το ΣΕΔΣΛ. 

Υπαρχηγός ΓΕΕΟΑ 

Αντιναύαρχος ΡΑΠΑΝΤΖΙΚΟΣ ΔΗΜΟΣΘΕΝΗΣ ΠΝ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

ΠΡΟΣΘΗΚΗ 1 
ΣΤΟ ΠΑΡΑΡΤΗΜΑ 

«Α» ΤΗΣ Φ.071/9/ 

358881/Σ. 912 


ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 
ΔΙΕΥΘΥΝΣΗ ΣΤΡΑΤΟΛΟΓΙΚΟΥ 
ΤΜΗΜΑ ΠΡΟΣΩΠΙΚΟΥ - ΟΡΓΑΝΩΣΗΣ 
ΓΡΑΦΕΙΟ ΟΡΓΑΝΩΣΗΣ 

22 Ιουν 2001 


> 

Ο 

* 


ο 

ο 

< 

ο. 

Η 

Η 


Η 


< 

Ο 




< 

ο 

Ο 


£ 

0 - 

Ο 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.: 20528/Β.1084 (2) 

Καθορισμός αποζημίωσης των πληγέντων από τις πλημ¬ 
μύρες στις 24 Νοεμβρίου 1997 σε περιοχές του Νομού 
Αργολίδας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις του άρθρου 36 του Ν.2459/97 (ΦΕΚ 
17/τ.Α’/18.2.97) κατάργηση φορολογικών απαλλαγών και 
άλλες διατάξεις. 

2. Τις διατάξεις του Ν. 1558/85 (ΦΕΚ Α’ 137) «Κυβέρνη¬ 
ση και Κυβερνητικά Όργανα» όπως αυτός τροποποιήθη¬ 
κε και συμπληρώθηκε με το Ν.2081/92 (ΦΕΚΑ' 154). 

3. Τη κοινή απόφαση του Υπουργού Εθν. Οικονομίας, 
και Υφυπουργών Εσωτερικών, Δημ.Διοίκησης και Αποκέ¬ 
ντρωσης, Οικονομικών και ΠΕΧΩΔΕ υπ’αριθμ. 186/ΤΠ 
32/19.4.2001 με την οποία οριοθετούνται περιοχές του 
Νομού Αργολίδας που επλήγησαν από τις πλημμύρες 
στις 24 Νοεμβρίου 1997. 

4. Τα με αριθμ. Φ.311-3/14/136/25.5.2001 και Φ.311.3/ 
20/145/25.10.2000 έγγραφα της Νομαρχιακής Αυτοδιοί¬ 
κησης του Ν. Αργολίδας. 

5. Την ανάγκη υποβοήθησης των επιχειρήσεων που εί¬ 
ναι εγκατεστημένες και λειτουργούν σε περιοχές του Νο¬ 
μού Αργολίδας και υπέστησαν ζημίες από τις πλημμύρες 
στις 24 Νοεμβρίου 1997, αποφασίζουμε: 

Άρθρο 1 

1. Παρέχεται επιχορήγηση για την αντιμετώπιση των ζη¬ 
μιών που προκλήθηκαν από τις πλημμύρες στις 24 Νοεμ¬ 
βρίου 1997 σε περιοχές του Νομού Αργολίδας οι οποίες 
έχουν οριοθετηθεί με την ΚΥΑ αριθμ. 186/ΤΠ 32/19.4. 
2001 του Υπουργού Εθνικής Οικονομίας και Υφυπουργών 
Δημόσιας Διοίκησης και Αποκέντρωσης, Οικονομικών και 
ΠΕΧΩΔΕ σε βιομηχανικές και βιοτεχνικές μονάδες, εμπο¬ 
ρικά καταστήματα, αγροτικές εκμεταλλεύσεις, άλλες επι¬ 
χειρήσεις και μη κερδοσκοπικού χαρακτήρα φορείς. 

Η επιχορήγηση παρέχεται για την αντιμετώπιση ζημιών 
που αφορούν σε κτιριακές εγκαταστάσεις, μηχανολογικό 
εξοπλισμό, πρώτες ύλες, εμπορεύματα και φορτηγά αυ¬ 
τοκίνητα δημόσιας και ιδιωτικής χρήσης τα οποία κατα- 
γράφησαν από την αρμόδια Επιτροπή ως ολοσχερώς κα¬ 
τεστραμμένα από τις πλημμύρες. 

2. Η επιχορήγηση συνίσταται σε δωρεάν χρηματική ενί¬ 
σχυση του Δημοσίου και είναι ίση με το 30% του συνόλου 
της κατά περίπτωση εκτιμηθείσας, από την αρμόδια Νο¬ 
μαρχιακή Επιτροπή εντοπισμού, καταγραφής και αποτί¬ 
μησης ζημιών από τις πλημμύρες, ζημίας. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπηρε¬ 
σία της Νομαρχίας, ή σε περίπτωση δευτεροβάθμιας Επι¬ 
τροπής απάτην Περιφέρεια, με βάση τις ζημιές που κατέ¬ 
γραψαν οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 4.000.000 


δρχ. περίπου και θα βαρύνει τον Προϋπολογισμό των Δη¬ 
μοσίων Επενδύσεων. (ΣΑΕ 027/5 του 2001). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2001 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ Ν.ΧΡΙΣΤΟΔΟΥΛΑΚΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 
-♦- 

Αριθ.: Φ.821/Ι46/Ζ1/2575 (3) 

Διοίκηση, Οργάνωση και Λειτουργία του Ινστιτούτου Παι¬ 
δείας Ομογενών και Διαπολιτισμικής Εκπαίδευσης 
(Ι.Π.Ο.Δ.Ε.). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

’Έχοντας υπόψη: 

α) Τις διατάξεις των άρθρων 5,6, και 7 του Ν.2413/96 
(ΦΕΚ 124) Ή ελληνική παιδεία στο εξωτερικό, η διαπολι- 
τισμική εκπαίδευση και άλλες διατάξεις". 

β) Τις διατάξεις του άρθρου 29Ατου Ν. 1558/1985 (ΦΕΚ 
137 Α) "Κυβέρνηση και Κυβερνητικά Όργανα" όπως αυτό 
προστέθηκε με το άρθρο 27 του Ν. 2081/1992 (ΦΕΚ 154 
Α) και αντικαταστάθηκε με την παράγραφο 2α του άρ¬ 
θρου 1 του Ν. 2469/1997 (ΦΕΚ 38 Α). 

γ) Το γεγονός ότι η παρούσα απόφαση δεν προκαλεί 
δαπάνη στον κρατικό προϋπολογισμό, αποφασίζουμε: 

Άρθρο 1 

Αρμοδιότητες Διοικητικού Συμβουλίου 

1. Το Διοικητικό Συμβούλιο του ΙΠΟΔΕ έχει τις ακόλου¬ 
θες αρμοδιότητες: 

α) Καταρτίζει, με εισήγηση του Προέδρου, το ετήσιο 
πρόγραμμα δράσης, διαμορφώνει τους μεσοπρόθε¬ 
σμους και μακροπρόθεσμους στόχους και χαράσσει τις 
γενικές κατευθύνσεις του ΙΠΟΔΕ. 

β) Αποφασίζει την πραγματοποίηση κάθε είδους εκδη¬ 
λώσεων και δραστηριοτήτων για την επίτευξη των σκο¬ 
πών του ΙΠΟΔΕ, όπως συνεδρίων, σεμιναρίων, ερευνών, 
εκδόσεων, εκπαιδευτικών προγραμμάτων. 

γ) Αποφασίζει τη σύσταση Επιτροπών και Ομάδων Ερ¬ 
γασίας, αναθέτει σ’ αυτές ή σε μεμονωμένους επιστήμο¬ 
νες συγκεκριμένο έργο και καθορίζει το ύψος της αποζη¬ 
μίωσής τους. 

δ) Εποπτεύει τη λειτουργία των διοικητικών υπηρεσιών 
του ΙΠΟΔΕ. 

ε) Εγκρίνει τον ετήσιο απολογισμό και προϋπολογισμό 
του ΙΠΟΔΕ. 

στ) Αποφασίζει για την ανάθεση μελετών, ερευνών, έρ¬ 
γων, προμηθειών, εξοπλισμού και εκτέλεση εργασιών 
οποιουδήποτε είδους, στα πλαίσια του εγκεκριμένου 
προϋπολογισμού του. 

ζ) Αποφασίζει για την αποδοχή δωρεών, κληρονομιών ή 
κληροδοσιών, για τη διάθεση, ανταλλαγή ή αντικατάστα¬ 
ση , με οποιονδήποτε τρόπο, των περιουσιακών στοιχείων 
του ΙΠΟΔΕ για την επίτευξη των σκοπών του, καθώς και 
για την εκποίηση ή την ανταλλαγή ή τη διάθεση μη ανα¬ 
λώσιμου εξοπλισμού ή υλικού. 

2. Το Διοικητικό Συμβούλιο συνεδριάζει τακτικά μια φο- 

ράτο μήνα ή εκτάκτως, κατά την κρίση του Προέδρου, ή, 
όταν το ζητήσουν τουλάχιστον τέσσερα μέλη του. Το Δι¬ 
οικητικό Συμβούλιο βρίσκεται σε απαρτία, όταν είναι πα¬ 
ρόντα ο Πρόεδρος ή ο Αντιπρόεδρος και τρία (3) μέλη 
του, και οι αποφάσεις λαμβάνονται με πλειοψηφίατων πα¬ 
ρόντων μελών. Σε περίπτωση ισοψηφίας υπερισχύει η ψή¬ 
φος του Προέδρου ή του Προεδρεύοντος. 

3. Τακτικό μέλος του Δ.Σ. το οποίο κωλύεται να συμμε- 
τάσχει σε συνεδρίαση του Δ.Σ. ενημερώνει τον Πρόεδρο, 
και το αντίστοιχο αναπληρωματικό μέλος. 

4. Κάθε μέλος του Δ.Σ. ορίζεται για πλήρη θητεία. Αν ελ¬ 
λείψει για οποιονδήποτε λόγο, αντικαθίσταται κατά την 
ίδια με τον ορισμό του διαδικασία για το υπόλοιπο της θη¬ 
τείας του. Μέχρι τον ορισμό νέου μέλους, το Διοικητικό 
Συμβούλιο μπορεί να λειτουργεί με τα υπόλοιπα μέλη, τα 
οποία δεν μπορεί να είναι λιγότερα των τεσσάρων. 

5. Το Διοικητικό Συμβούλιο μπορεί να εκχωρεί στον 
Πρόεδρο, Αντιπρόεδρο, σε μέλη του, στο Διευθυντή και 
στους Προϊσταμένους των τμημάτων του ΙΠΟΔΕ μέρος 
των αρμοδιοτήτων του. 

6. Στις συνεδριάσεις του Διοικητικού Συμβουλίου μπο¬ 
ρούν να μετέχουν, χωρίς δικαίωμα ψήφου, ο Διευθυντής, 
οι Προϊστάμενοι των Τμημάτων, ο Νομικός Σύμβουλος, 
καθώς και τα αναπληρωματικά μέλη του, με πρόσκληση 
του Προέδρου. Το Διοικητικό Συμβούλιο μπορεί να καλεί 
να μετάσχουν σε συνεδριάσεις του, χωρίς δικαίωμα ψή¬ 
φου, τρίτοι, όταν αυτό κρίνεται χρήσιμο για την εξέταση 
συγκεκριμένων θεμάτων. Οι καλούμενοι στις συνεδριά¬ 
σεις του Διοικητικού Συμβουλίου αποσύρονται πριν από 
τη λήψη των σχετικών αποφάσεων. 

7. Με απόφαση του Διοικητικού Συμβουλίου το ΙΠΟΔΕ 
μπορεί να αναλαμβάνει την τεχνική υποστήριξη, την ευ¬ 
θύνη και το συντονισμό των προσπαθειών για την εκτέλε¬ 
ση προγραμμάτων που αφορούν τομείς της αρμοδιότη- 
τάς του. 

8. Με απόφαση του Διοικητικού Συμβουλίου το ΙΠΟΔΕ 
μπορεί να αναλαμβάνει την οικονομική διαχείριση προ¬ 
γραμμάτων που απαιτούν διακρατική συνεργασία, τη σύ¬ 
σταση δικτύων και εταιρικών σχέσεων (οοπεοόίυπι) μετα¬ 
ξύ ελληνικών φορέων και άλλων κρατών- μελών. 

Άρθρο 2 

Αρμοδιότητες του Προέδρου 

Ο Πρόεδρος του Διοικητικού Συμβουλίου είναι ο νόμι¬ 
μος εκπρόσωπος του ΙΠΟΔΕ και έχει τις ακόλουθες αρ¬ 
μοδιότητες: 

1) Προϊσταται όλωντων υπηρεσιώντου ΙΠΟΔΕ, διευθύ¬ 
νει το έργο τους και λαμβάνει όλες τις αποφάσεις που 
αφορούν τη λειτουργία και δραστηριότητάτου σύμφωνα 
με τον κανονισμό οργάνωσης και λειτουργίας των υπηρε¬ 
σιών του, το πρόγραμμα δραστηριότητας και τις αποφά¬ 
σεις του Διοικητικού Συμβουλίου. 

2) Συγκαλεί σε συνεδρίαση το Διοικητικό Συμβούλιο, 
καταρτίζει την ημερήσια διάταξη και προεδρεύει στις συ¬ 
νεδριάσεις. 

3) Εκπροσωπείτο ΙΠΟΔΕ ενώπιοντων δημοσίων αρχών 
και κάθε φυσικού ή νομικού προσώπου. 

4) Αποφασίζει για τις μετακινήσεις των μελών του Διοι¬ 
κητικού Συμβουλίου και του προσωπικού του ΙΠΟΔΕ και 
εγκρίνει όλες τις σχετικές δαπάνες. 


5) Μεριμνά για την κατάρτιση του ερευνητικού και εκ¬ 
παιδευτικού προγράμματος και του γενικότερου προ¬ 
γράμματος δράσης του ΙΠΟΔΕ και την υποβολή του προς 
συζήτηση και έγκριση στο Διοικητικό Συμβούλιο. 

6) Μπορεί να εκχωρεί μέρος των αρμοδιοτήτων του 
στον Αντιπρόεδρο, τον Διευθυντή, τους Προϊσταμένους 
των Τμημάτων ή σε άλλα στελέχη του ΙΠΟΔΕ. 

Άρθρο 3 

Αρμοδιότητες του Αντιπροέδρου 

Ο Αντιπρόεδρος του ΙΠΟΔΕ έχει τις ακόλουθες αρμο¬ 
διότητες: 

1) Αναπληρώνει τον Πρόεδρο σε περίπτωση απουσίας, 
έλλειψης ή κωλύματος αυτού. 

2) Εποπτεύει το έργο του Διευθυντή και των Προϊστα¬ 
μένων των Τμημάτων καιπαρακολουθείτη υλοποίηση του 
έργου τους. 

3) Έχειτη γενικότερη ευθύνη της παρακολούθησης των 
εκπαιδευτικών, ερευνητικών και λοιπών προγραμμάτων 
και δραστηριοτήτων που πραγματοποιεί το ΙΠΟΔΕ. 

4) Εισηγείται στο Διοικητικό Συμβούλιο θέματα σχετικά 
με την έκδοση και δημοσίευση μελετών, ερευνών, ενημε¬ 
ρωτικών φυλλαδίων, εντύπων πληροφόρησης και επιστη¬ 
μονικού προβληματισμού για διαπολιτισμικά εκπαιδευτι¬ 
κά ζητήματα. 

5) Εισηγείται στο Διοικητικό Συμβούλιο τη διοργάνωση 
συνεδρίων, σεμιναρίων, επιστημονικών συναντήσεων και 
λοιπών δραστηριοτήτων και εκδηλώσεων. 

Άρθρο 4 

Διοικητική Στήριξη του ΙΠΟΔΕ 

Η διοικητική στήριξη του έργου του ΙΠΟΔΕ γίνεται και 
από διοικητικούς υπαλλήλους, ή εκπαιδευτικούς που 
αποσπώνται με απόφαση του Υπουργού Εθνικής Παιδεί¬ 
ας και Θρησκευμάτων ύστερα από εισήγηση του Δ.Σ. του 
Ινστιτούτου, με την οποία καθορίζεται ο αριθμός τους. 

Άρθρο 5 

Πόροι του ΙΠΟΔΕ 

Πόροι του ΙΠΟΔΕ είναι: α) αυτοί που ορίζονται στο άρ¬ 
θρο 6 του Ν. 2413/96 και β) τα έσοδα από τις πόσης φύ- 
σεως δραστηριότητές του που διατίθενται για την εκπλή¬ 
ρωση των σκοπώντου κατάτα οριζόμενα με απόφαση του 
Δ.Σ. 

Άρθρο 6 

Σύσταση Επιτροπών και Ομάδων Εργασίας 

1) Με απόφαση του Δ.Σ. του ΙΠΟΔΕ συγκροτούνται, κα¬ 
τά περίπτωση, από ειδικούς επιστήμονες και εμπειρο¬ 
γνώμονες του δημοσίου ή ιδιωτικού τομέα, Επιτροπές ή 
Ομάδες Εργασίας για την πραγματοποίηση συγκεκριμέ¬ 
νου έργου στην Ελλάδα ή το εξωτερικό, που εμπίπτει στις 
αρμοδιότητές του. Με την ίδια απόφαση ορίζεται ο τρό¬ 
πος λειτουργίας των επιτροπών και ομάδων εργασίας και 
το ύψος της αποζημίωσης των μελών και του γραμματέα 
των επιτροπών αυτών. Με όμοια απόφαση του Διοικητι¬ 
κού Συμβουλίου μπορεί να μετακαλούνται επιστήμονες 
και εμπειρογνώμονες του εξωτερικού. 

2) Εφόσον οι συμμετέχοντες στα επιστημονικά όργανα 
και επιτροπές του παρόντος άρθρου λαμβάνουν αποζη¬ 
μίωση κατά μήνα, το ύψος αυτής δεν μπορεί να υπερβαί- 

νειτοόριοπουπροβλέπεταιαπότο άρθρο 6 του Ν. 1256/ 
1982 (ΦΕΚ85Α). 

Άρθρο 7 

Αρμοδιότητες του Διευθυντή και των Προϊσταμένων 
Τμημάτωντου ΙΠΟΔΕ 

Με απόφαση του Δ.Σ. ορίζονται οι αρμοδιότητες του 
Δ/ντή και των Προϊσταμένων των λοιπών υπηρεσιακών 
μονάδων του ΙΠΟΔΕ. 

Άρθρο 8 

Αρμοδιότητες Νομικού Συμβούλου 

Οι αρμοδιότητες του Νομικού Συμβούλου είναι: 

1) Η δικαστική εκπροσώπηση του Ινστιτούτου ενώπιον 
παντός δικαστηρίου και πόσης αρχής. 

2) Η παροχή νομικών γνωματεύσεων προς το Δ.Σ., τον 
Πρόεδρο, τον Αντ/ρο, τον Διευθυντή και τους Προϊσταμέ¬ 
νους όλων των Τμημάτων του Ινστιτούτου, ύστερα από 
σχετικό ερώτημα σε θέματα που αφορούν τους σκοπούς, 
τις δραστηριότητες καιτηλειτουργίατου Ινστιτούτου, κα¬ 
θώς και τις σχέσειςτου με άλλους φορείςτου δημοσίου ή 
ιδιωτικού τομέα του εσωτερικού και εξωτερικού. 

3) Ο χειρισμός των πόσης φύσεως νομικών υποθέσεων 
του Ινστιτούτου. 

Άρθρο 9 

Ανάληψη Υποχρεώσεων, Αναγνώριση, Εκκαθάριση και 
Εντολή Πληρωμής Εξόδων, Διαχείριση 

1. Η οικονομική διαχείριση του ΙΠΟΔΕ περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ιδίου έτους. 

Κατ’εξαίρεση, η πρώτη διαχειριστική περίοδος λήγει 
την 31η Δεκεμβρίου του 2001. 

2. Τα έσοδα του ΙΠΟΔΕ, από οποιαδήποτε πηγή κι αν 
προέρχονται, κατατίθενται σε λογαριασμό Τράπεζας, και 
η ανάληψή τους γίνεται με ειδική εντολή του Προέδρου 
του ΙΠΟΔΕ ή του εξουσιοδοτημένου μέλους του Δ.Σ. ή 
υπαλλήλου του ΙΠΟΔΕ. 

3. Ο προϋπολογισμός, ισολογισμός και απολογισμός 
καταρτίζονται και υποβάλλονται αρμοδίως σύμφωνα με 
τα εκάστοτε ισχύοντα. 

4. Γιατην εκτέλεση οποιοσδήποτε δαπάνης του ΙΠΟΔΕ, 
απαιτείται έγκριση του Προέδρου ή του Διοικητικού Συμ¬ 
βουλίου ή του εξουσιοδοτημένου από αυτούς οργάνου. 
Δεν απαιτείται έγκριση για δαπάνες που προβλέπονται 
από τα εγκεκριμένα προγράμματα προμηθειών, καθώς 
και για πάγιες δαπάνες, όπως αποδοχές προσωπικού, μι¬ 
σθώματα και πάγια λειτουργικά έξοδα. Με απόφαση του 
Διοικητικού Συμβουλίου ορίζονται τα στοιχεία που περιέ¬ 
χει το έγγραφο της έγκρισης της δαπάνης. 

5. Ταέξοδατου ΙΠΟΔΕ αναγνωρίζονται και εκκαθαρίζο¬ 
νται από το Τμήμα Οικονομικής και Γραμματειακής Υπο¬ 
στήριξης, το οποίο υποχρεούται να παρακολουθεί την 
εξέλιξη των αναλαμβανομένων υποχρεώσεων σε βάρος 
του προϋπολογισμού με την πλήρη και άμεση ενημέρωση 
των σχετικών βιβλίων και λοιπών αρχείων, και να παρέχει 
πληροφορίες για το υπόλοιπο των εγγεγραμμένων πι¬ 
στώσεων. 

6. Για την πληρωμή κάθε εξόδου του ΙΠΟΔΕ εκδίδεται 
από την οικονομική υπηρεσία του ΙΠΟΔΕ χρηματικό 


ένταλμα πληρωμής που υπογράφεται από τον Πρόεδρο 
καιτονΔιευθυντή. Με απόφαση του Διοικητικού Συμβου¬ 
λίου ορίζονται τα στοιχεία που αναγράφονται στο χρημα¬ 
τικό ένταλμα πληρωμής. 

Άρθρο 10 

Προμήθειες - Εκτελέσεις Εργασιών 

Γ ια τις προμήθειες αναλώσιμων ή μη υλικών, οργάνων, 
μηχανημάτων, επίπλων και σκευών, εργαστηριακού εξο¬ 
πλισμού, βιβλίων κ.λ.π. και η εκτέλεση έργων και εργα¬ 
σιών οποιουδήποτε είδους, που είναι αναγκαίες για την 
εκτέλεση των ερευνητικών προγραμμάτων και γενικά για 
την εκπλήρωση των σκοπών του ΙΠΟΔΕ εφαρμόζονται οι 
διατάξεις που ισχύουν για τα Ν.Π.Δ.Δ. 

Άρθρο 11 

Ετήσιος Έλεγχος και Έκθεση από Σώμα 
Ορκωτών Λογιστών 

1. Ο τακτικός έλεγχος των οικονομικών του ΙΠΟΔΕ 
πραγματοποιείται κάθε χρόνο από ορκωτό ελεγκτή, που 
ορίζει το Διοικητικό Συμβούλιο σύμφωνα με τις ισχύουσες 
διατάξεις. Ο ορκωτός ελεγκτής υποβάλλει το αργότερο 
μέχρι τέλος Ιουνίου εκάστου έτους την έκθεση ελέγχου 
του προηγούμενου διαχειριστικού έτους, στο Διοικητικό 
Συμβούλιο, στον Υπουργό Εθνικής Παιδείας και Θρη¬ 
σκευμάτων και το Γ.Λ.Κ. Οι δαπάνες του ελέγχου βαρύ¬ 
νουν τον προϋπολογισμό του ΙΠΟΔΕ. 

2. Ο έλεγχος των δαπανών ενεργείται με βάση τα στοι¬ 
χεία τα οποία τηρεί η οικονομική υπηρεσία του ΙΠΟΔΕ για 
κάθε πραγματοποιούμενη δαπάνη. 

Άρθρο 12 
Βιβλία - Στοιχεία 

1. Το ΙΠΟΔΕ τηρεί υποχρεωτικά τα εξής βιβλία και στοι¬ 
χεία: 

α) Βιβλίο πρωτοκόλλου εισερχόμενων και εξερχόμενων 
εγγράφων. 

β) Βιβλίο πρακτικών συνεδριάσεων Διοικητικού Συμ¬ 
βουλίου. 

γ) Στελέχη αριθμημένων διπλοτύπων αποδείξεων εί¬ 
σπραξης και εντάλματα πληρωμής θεωρημένα από τον 
Πρόεδρο του ΙΠΟΔΕ ή τον Προϊστάμενο του Τμήματος 
Οικονομικής και Γ ραμματειακής Υποστήριξης. 

2) Το ΙΠΟΔΕ, εκτός από τα παραπάνω βιβλία και στοι¬ 
χεία, τηρεί και όποια άλλα κρίνει το Διοικητικό Συμβούλιο 
αναγκαία ή προβλέπονται από ειδικές διατάξεις καιτις γε¬ 
νικές διατάξεις περί Κ.Β.Σ. για την εύρυθμη λειτουργία 
του και την ευχερή παρακολούθηση της οικονομικής δια¬ 
χείρισης. 

3) Όλα τα βιβλία και στοιχεία μπορούν να τηρούνται μη¬ 
χανογραφικά κατά τις εκάστοτε τεχνικές δυνατότητες, 
σύμφωνα με τις κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2001 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


12083 


Αριθ.: Φ.821/Ι45/Ζ1/2574 (4) 

Ανασυγκρότηση του Δ.Σ. του.Ινστιτούτου Παιδείας Ομο¬ 
γενών και Διαπολιτισμικής Εκπαίδευσης (Ι.Π.Ο. Δ.Ε.) 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις του άρθρου 7 παρ. 1 περ. α’, του 
Ν.2413/1996 «Η ελληνική παιδεία στο εξωτερικό, η διαπο- 
λιτισμική εκπαίδευση και άλλες διατάξεις» (ΦΕΚ 124 
Τ .Α’.). 

2. Την αριθμ. Φ.821/Κ 536/Ζ 1/3550/30.7.1996 κανονι¬ 
στική απόφαση «Καθορισμός της έδρας, της σύνθεσης 
και του τρόπου συγκρότησης του Δ.Σ. του Ι.Π.Ο.Δ.Ε.» 
(ΦΕΚ 693/19.8.1996, τ.Β’), όπως συμπληρώθηκε με την 
αριθμ. Φ. 821.2/Ε 132/Ζ21 /6310/3.10.1996 απόφαση 

(ΦΕΚ .) και τροποποιήθηκε με τις αρ. Φ. 821/Α 

144/Ζ1/191/28.4.1996 (ΦΕΚ 679/17.5.1999 τ.Β’) και Φ. 
821 1Ύ 278/Ζ1 /4596/1.12.1999 (ΦΕΚ 2140/10.12.1999 τ. Β’) 
όμοιες αποφάσεις. 

3. Την αρ. Φ.821/Ι1/Ζ1/266/24.1.2000 απόφαση (ΦΕΚ 
139/4.2.2000 -τ.Β’), περί συγκρότησης του Διοικητικού 
Συμβουλίου (Δ.Σ.) του Ι.Π.Ο.Δ.Ε. 

4. Την αποχώρηση από την υπηρεσία του τακτικού μέ¬ 
λους του Δ.Σ. Διονυσίου Μελά, Συμβούλου του Π.Ι. 

5. Τις παραιτήσεις των Μιχ. Δαμανάκη και Άννας Φρα- 
γκουδάκη, αναπληρωτών Προέδρου και Αντιπροέδρου, 
αντίστοιχα του Δ.Σ. του ΙΠΟΔΕ. 

6. Την αντικατάσταση του Ελ. Πιστικίδη από τον Χαρ. 
Μπαλίκο, στη θέση του Προϊσταμένου της Διεύθυνσης 
Π.Ο.Δ.Ε. του ΥΠ.Ε.Π.Θ. 

7. Την αρ. Φ. 821/12/Ζ 1/33/8.1.2001 πρόσκληση ενδια¬ 
φέροντος, η οποία εκδόθηκε μετά την αποχώρηση από 
την υπηρεσία του Δίον. Μελά, καθώς και τις αιτήσεις των 
ενδιαφερομένωνΣυμβούλωντου Παιδαγωγικού Ινστιτού¬ 
του που έχουν ειδικότητα στα παιδαγωγικά, αποφασίζου¬ 
με: 

Ανασυγκροτούμε το Διοικητικό Συμβούλιο του Ινστιτού¬ 
του Παιδείας Ομογενών και Διαπολιτισμικής Εκπαίδευ¬ 


σης (Ι.Π.Ο.Δ.Ε.) για το υπόλοιπο της θητείας των μελών 
αυτού μέχρι 14/2/2003, ως εξής : 

1. Γεώργιος Μάρκου, Καθηγητής Συγκριτικής Εκπαί¬ 
δευσης στο Πανεπιστήμιο Αθηνών, ως Πρόεδρος. 

2. Αθανάσιος Γκότοβος, Καθηγητής Παιδαγωγικής, με 
ειδίκευση στη Διαπολιτισμική Εκπαίδευση, του Πανεπι¬ 
στημίου Ιωαννίνων, ως Αντιπρόεδρος. 

3. Αντώνιο Μπομπέτση, Σύμβουλος του Παιδαγωγικού 
Ινστιτούτου, ως μέλος με αναπληρωτή τον Σπυρίδωνα 
Διάμεση, Σύμβουλο του Παιδαγωγικού Ινστιτούτου. 

4. Κωνσταντίνος Παππάς, εκπρόσωπος του Συμβουλί¬ 
ου Απόδημου Ελληνισμού, ως μέλος, με αναπληρωτή του 
την Ελένη Κωνσταντινίδου. 

5. Χαρίλαος Μπαλίκος, Προϊστάμενος της Διεύθυνσης 
Παιδείας Ομογενών του εξωτερικού του Υπουργείου 
Εθνικής Παιδείας και Θρησκευμάτων, ως μέλος, με ανα¬ 
πληρωτή του την Ευαγγελία Φύτρου, Προϊσταμένη του 
Β’. Τμήματος της ίδιας Διεύθυνσης. 

6. Ιωάννης Καζάζης, Καθηγητής του Πανεπιστημίου 
Θεσσαλονίκης, ως μέλος, με αναπληρωτή του τον Γεώρ- 
γιο Νικολάου, Εκπαιδευτικό Πρωτοβάθμιας Εκπαίδευ¬ 
σης. 

7. Μαρία Τζάνη, Αναπληρώτρια Καθηγήτρια του Πανε¬ 
πιστημίου Αθηνών, ως μέλος με αναπληρωτή της τον Πα¬ 
ντελή Γ εωργογιάννη, Αναπληρωτή Καθηγητήτου Πανεπι¬ 
στημίου Πατρών. 

Γραμματέα του Διοικητικού Συμβουλίου ορίζουμε την 
Ευανθία Μουρελάτου, Εκπαιδευτικό δευτεροβάθμιας εκ¬ 
παίδευσης κλάδου ΠΕ 2, αποσπασμένη στην Κεντρική 
Υπηρεσία του Υπουργείου Εθνικής Παιδείας και Θρη¬ 
σκευμάτων. 

Στις συνεδριάσεις του Διοικητικού Συμβουλίου, στην 
περίπτωση απουσίας ή κωλύματος του Προέδρου, προε¬ 
δρεύει ο Αντιπρόεδρος αυτού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 21 Ιουνίου 2001 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ ΐ. 0 Γ 
β-ΓΠ3ίΙ: \Λ/θθΓη33ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























